Kulturni dom

Goriški Lok: Osimski sporazum med preteklostjo in prihodnostjo
2025-11-21 18:00 - 19:00 (Europe/Rome) | Kulturni dom, ul. Brass 20, Gorica, 34170, Italy

THE Real GROUP in concert - 44 let delovanja Kd
2025-11-22 20:00 - 22:00 | Kulturni dom, ul. Brass 20, Gorica, 34170, Italy
https://www.therealgroup.se/
Kulturni dom Gorica vabi na koncert benda (Švedska), ob 44 obletnici delovanja.
Info in rezervacije pri blagajni Kulturnega doma – tel: +39 0481 33288 – info@kulturnidom.it
Večer bo popestrila predskupina ANAKROUSIS VOCAL GROUP iz Gropade(TS)

PordenonePensa in giallo GO!2025
2025-11-28 - 2025-11-29 | Kulturni dom, ul. Brass 20, Gorica, 34170, Italy
PordenonePensa in Giallo GO!2025 – 28/29 novembre

VENERE IN PELLICCIA - festival Goriški grad
2025-12-04 20:30 - 22:00 | Kulturni dom, ul. Brass 20, Gorica, 34170, Italy
35. mednarodni gledališki festival Goriški grad (Castello di Gorizia)
Nagrada Francesco Macedonio – TERZO TEATRO iz Gorice predsavlja:
Leopold von Sacher Masoch: VENERE IN PELLICCIA – Baroni Rampanti, Milan
ABONMA 10 predstav:
REDNI: 120€
ZNIŽANI: 110€
UNDER 25: 90€

Predprodaje vstopnic in abonmajev so na voljo pri:

Knjigarni VOLTAPAGINA – Korzo Verdi 54 Gorica
Tel. 350.5719516 (ob sredah zaprto)
(pristojbine € 1,00)
ali pa na spletu: https://www.vivaticket.com/it

Čar, čar, čar.. prihajata »RDEČA KAPICA in MIKLAVŽ - Komigo baby
2025-12-05 17:00 - 19:30 | Kulturni dom, ul. Brass 20, Gorica, 34170, Italy
Čar, čar, čar … čarovnija v Kulturnem domu! V Gorico letos skupaj prihajata Rdeča kapica in Miklavž. Kulturni dom Gorica v sodelovanju z Dijaškim domom Simon Gregorčič iz Gorice, Športnim združenjem Dom in ZSKD tudi letos pripravlja tradicionalno miklavževanje v sklopu gledališkega festivala za otroke
**Komigo baby 2025/26 – Mama, očka … gremo v gledališče! **
Pred prihodom dobrosrčnega Miklavža bo tokrat mlado občinstvo navdušila priljubljena lutkovna predstava Rdeča kapica, ki jo je pripravilo Lutkovno gledališče Kranj. Predstavo je priredil in režiral Cveto Sever, lutke pa mojstrsko oživlja lutkar Boštjan Sever.
V izvirni priredbi ene najbolj znanih pravljic bratov Grimm avtor otrokom odpira čarobni svet lutk, žive igre in glasbe ter jih popelje skozi zgodbo deklice, ki se odpravi skozi gozd na obisk k babici, tam pa sreča zvitega volka.
Ob koncu predstave bo Miklavž skupaj z angelčkom in parkeljčkom obdaril vse prisotne otroke. Organizatorji prosijo za predhodno rezervacijo do četrtka, 4. decembra 2025. Zainteresirani se lahko za podrobnejše informacije in rezervacije obrnejo na urad Kulturnega doma v Gorici na telefonsko številko +39 0481 33288 ali prek elektronskega naslova info@kulturnidom.it.
Revijo Komigo baby prireja Kulturni dom Gorica v sodelovanju z AŠZ Dom Gorica, SSG, Glasbeno matico in kulturno zadrugo Maja, pod pokroviteljstvom SKGZ ter s podporo Avtonomne dežele FJK – Io sono Friuli, Fundacije Goriške hranilnice, Urada RS za Slovence v zamejstvu in po svetu ter občin Gorica in Nova Gorica (EPK 2025).
Cena vstopnic znaša 6 € za otroke, 3 € za znižane vstopnice za spremljevalce, brate in sestre ter 1 € za vsakega naslednjega otroka iz iste družine.

VSI ZDRUŽENI. VSI BRATJE
2025-12-10 19:30 - 21:30 | Kulturni dom, ul. Brass 20, Gorica, 34170, Italy
OB 80-LETNICI OSVOBODITVE IN MENDARODNEM DNEVU ČLOVEKOVIH PRAVIC
s Tržaškim partizanskim pevskim zborom PINKO TOMAŽIČ in skupino THE MAFF

Slavnostna govornika: MILAN KUČAN in ALESSANDRO CATTUNAR

Tržaški partizanski pevski zbor Pinko Tomažič je bil ustanovljen leta 1972 v Bazovici pri Trstu. Do pred nekaj leti ga je vodil priznani glasbenik in ustanovitelj zbora Oskar Kjuder, potem pa je krmilo zbora prevzela pevovodkinja Pija Cah. Zbor šteje približno šestdeset članov, repertoar pa obsega revolucionarne, delavske in narodne pesmi, ki jih izvajamo v različnih jezikih.Zamisel o zboru se je porodila prav na Primorskem, kjer ni bilo med vojno odpadnikov in izdajalcev, saj so Primorci šli enotno v boj za svojo zemljo in pravico. Bili so vključeni v narodno-osvobodilnem boju, priključevali so se prekomorskim brigadam, internirani so bili v taboriščih, se borili blizu in daleč za svojo Primorsko. Vrednote NOB prenašajo s pesmijo na mlajše rodove, da bi ti ohranili njeno sporočilnost z željo po združevanju, tovarištvu, strpnosti in sprejemanju različnosti v svetu brez meja.
The MAFF je goriška pop rock skupina, ki od leta 2003 preigrava zimzelene uspešnice v slovenščini, italijanščini, angleščini in hrvaščini. Nastopa na številnih prireditvah ter je izdala dve zgoščenki avtorskih pesmi v italijanskem in slovenskem jeziku. Večkrat je sodelovala tudi na festivalih, kot so Melodije morja in sonca ter Senjam beneških pesmi. Ime zasedbe je sestavljeno iz začetnic ustanoviteljev Manuela Sobana, Andreja Iusse, Franka Reje in Francesca Gavosta.Po premoru se je skupina leta 2015 vrnila v prenovljeni zasedbi. Trenutni člani so kitarist Franko Reja, brata Marko in Luka Klanjšček (bobni, bas), klaviaturist in kitarist David Tomasetig ter vokalista David Croselli in Tina Drnovšček. V tej postavi so izdali pesem “Klesidra”, nato singel “San naumna?”, novembra lani pa še “Prepovedane misli”.
Koncert prirejajo v skupnem sodelovanju ob 80-letnici osvoboditve Slovenska kulturno gospodarska zveza, Kulturni dom Gorica, ANPI-VZPI, Društvo TIGR Primorske in kulturna zadruga Maja iz Gorice (v okviru festivala »Across the border«).
Vstop s prostovoljnimi prispevki. Za informacije: tel. +39 0481 33288 – info@kulturnidom.it).

Porzûs - predstavitev knjige
2025-12-11 17:30 - 18:30 | Kulturni dom, ul. Brass 20, Gorica, 34170, Italy
Predstavitev knjige Porzûs avtorice Alessandre Kersevan. Z njo se bo pogovarjala Anna di Gianantonio

Večer o MIRU
2025-12-12 18:30 - 20:00 | Kulturni dom, ul. Brass 20, Gorica, 34170, Italy
Diritto di Parola ODV, Dadi Esagonali in MD’s Quartet 2.0 v Sodelovanju z Artisti Associati
Vabijo na večer branja, glasbe, slik in zaključne projekcije videa “Shalom Salam” – Himna za mir v svetu – Massima Devitorja.
Spomnite se svoje človečnosti in pozabite na vse ostalo. (Bertrand Russel – Albert Einstein)

SE DEVI DIRE UNA BUGIA DILLA GROSSA - festival Goriški grad
2025-12-13 20:30 - 22:00 | Kulturni dom, ul. Brass 20, Gorica, 34170, Italy
35. mednarodni gledališki festival Goriški grad (Castello di Gorizia)
Nagrada Francesco Macedonio – TERZO TEATRO iz Gorice predsavlja:
Ray Cooney: SE DEVI DIRE UNA BUGIA DILLA GROSSA – Amici del Teatro, Treviso
ABONMA 10 predstav:
REDNI: 120€
ZNIŽANI: 110€
UNDER 25: 90€

Predprodaje vstopnic in abonmajev so na voljo pri:

Knjigarni VOLTAPAGINA – Korzo Verdi 54 Gorica
Tel. 350.5719516 (ob sredah zaprto)
(pristojbine € 1,00)
ali pa na spletu: https://www.vivaticket.com/it

Goriški camino - Andrea Bellavite in Nace Novak
2025-12-15 18:00 - 19:00 | Kulturni dom, ul. Brass 20, Gorica, 34170, Italy

Združenje Dante Alighieri predstavlja POEM
2025-12-16 18:00 - 19:00 | Kulturni dom, ul. Brass 20, Gorica, 34170, Italy
PREDSTAVITEV dejavnosti združenja za enake možnosti POEM (Pari Opportunità Enake Možnosti) iz Kopra.
Prisotne bodo: ustanoviteljica in predsednica Isabella Flego ter nekatere članice.

NA BARIKADAH - Stojan Spetič
2025-12-17 18:00 - 19:00 | Kulturni dom, ul. Brass 20, Gorica, 34170, Italy
ob osemdesetletnici politika, novinarja in senatorja STOJANA SPETIČA
predstavitev avtobiografske knjige »Na barikadah« (Založništvo tržaškega tiska – 2025), ki ponuja iskren in živahen vpogled v njegovo življenjsko pot. Z avtorjem se bo pogovarjal goriški novinar Rudi Pavšič.
Stojan Spetič je zaznamoval politično in novinarsko dogajanje več desetletij. Njegova pripoved je hkrati osebna zgodba in dragoceno pričevanje o obdobju, ki ga je soustvarjal. Predstavitev bo priložnost, da se seznanimo z bogato biografijo, ki se razteza od Trsta do Moskve, Rima ter številnih krajev po svetu. Knjiga razkriva doslednost in zvestobo idejam, ki so oblikovale Spetičevo delovanje, ter ponuja vpogled v čas velikih političnih in družbenih sprememb.
Srečanje prirejajo Slovenska kulturno gospodarska zveza, Založništvo tržaškega tiska in Kulturni dom v Gorici v okviru Goriškega loka, v sodelovanju s kulturno zadrugo Maja iz Gorice (v okviru projekta »Čedermaci današnjega časa«), s pokroviteljstvom Dežele Furlanije Julijske krajine.

Glasbena matica - GLASBENO VOŠČILO
2025-12-17 20:00 - 21:30 | Kulturni dom, ul. Brass 20, Gorica, 34170, Italy
koncerti in nastopi v decembru 2025

OVČKA IN VOLK - Komigo baby
2026-01-06 11:00 - 12:00 | Kulturni dom, ul. Brass 20, Gorica, 34170, Italy

RAZPRODANO - LA CENA DI NATALE - Freevoices
2026-01-06 18:00 - 20:00 | Kulturni dom, ul. Brass 20, Gorica, 34170, Italy
Koncert je razprodan
Božična večerja s Freevoices
Predstava, ki je že po naslovu povsem nova in skorajda nasprotje drugih božičnih produkcij Freevoices, La Cena di Natale (Božična večerja) želi na nek način zbrati vse okoli božične mize, v zavesti, da je pogosto pričakovanje pomembnejše od darila. Muzikal, ljudsko petje, pop, italijanska avtorska glasba in najboljše iz mednarodnega repertoarja so tu predstavljeni na izviren način, s poudarkom na gledališki pesmi, ki La Cena di Natale naredi za resnično novo ponudbo poslušanja in čustvene udeležbe, ki na eni strani potrjuje stil show choir skupine, na drugi pa prevzame novo in še ne raziskano gledališko obliko.
Pesmi so izvirne in presenetljive, tako kot besedila, ki so skoraj vsa neobjavljena in zasnovana v skladu s predstavo, ki jo bo z običajno mojstrskostjo sestavila igralka Paola Aiello. Predstavo dopolnjuje skupina kvalificiranih glasbenikov, v kateri so Gianni Del Zotto (avtor aranžmajev) na klavirju, Laura Grandi na violini, Francesco Pandolfo na bobnih, Riccardo Pitacco na basu in Karim Tavani na kitarah. Umetniško vodstvo je v rokah Manuele Marussi, koreografijo pa je zasnoval Marco Rigamonti iz Teatro Litta v Milanu.
Večer prirejata Kulturni dom Gorica in združenje InCanto iz Koprivnega, v sodelovanju s kulturno zadrugo Maja iz Gorice (v sklopu glasbenega festivala »Across the border«), pod pokroviteljstvom Dežele Furlanije Julijske krajine in Fundacije goriške hranilnice.

THE PRODUCERS il musical - festival Goriški grad
2026-01-10 20:30 - 22:00 | Kulturni dom, ul. Brass 20, Gorica, 34170, Italy
35. mednarodni gledališki festival Goriški grad (Castello di Gorizia)
Nagrada Francesco Macedonio – TERZO TEATRO iz Gorice predsavlja:
Mel Brooks: THE PRODUCERS il musical – Qaos, Forlì /Pooblastilo Music Theatre International

ABONMA 10 predstav:
REDNI: 120€
ZNIŽANI: 110€
UNDER 25: 90€

Predprodaje vstopnic in abonmajev so na voljo pri:

Knjigarni VOLTAPAGINA – Korzo Verdi 54 Gorica
Tel. 350.5719516 (ob sredah zaprto)
(pristojbine € 1,00)
ali pa na spletu: https://www.vivaticket.com/it/ticket/the-producers-il-musical/282466

CABARET CELOVEC KLAGENFURT - Komigo
2026-01-17 19:00 - 20:30 | Kulturni dom, ul. Brass 20, Gorica, 34170, Italy
V soboto, 17. januarja 2026, ob 19. uri
zadnja predstava letošnjega festivala komičnega gledališča »Komigo 2025«, in sicer trojezični muzikal (v slovenščini, nemščini in angleščini) »Cabaret Celovec Klagenfurt«, v režiji Maje Pihler Stermecki.
Izbira kabareta iz Celovca ni naključna. Izhaja namreč iz dejstva, da sta Gorici v prejšnjem letu prestolnica evropske kulture ’25. Istočasno gre izpostaviti, da sta tako Gorica, kot Nova Gorica pobrateni s Celovcem. Zadnja predstava letošnjega Komigo ’25 torej privablja v »kulturno prestolnico« pomembno in nadvse kvalitetno gledališko skupino iz pobratenega Celovca, ki pa je istočasno izraz kulture stvarnosti slovenske narodne skupnosti, ki živi na avstrijskem Koroškem.
Muzikal Cabaret Celovec Klagenfurt, je priredba slovite broadwayske uspešnice Cabaret iz leta 1966, postavljen v bohemski Berlin tridesetih let, čas divjih zabav in vzpona nacizma. V tej različici se dogajanje seli v Celovec, kjer umetnici iz slovenske in judovske kulture odpreta klub po vzoru berlinskega Kit Kat kluba. Njuna vizija svobodnega umetniškega prostora hitro pade pod političnimi pritiski.
Osrednje dogajanje se odvija v klubu in penzionu Schneider, kjer prebivajo lastnici kluba Chantal in Marianne, plesalke, ostarela gospa Schneider, judovski prodajalec Herr Schultz, živahna gospodična Kost ter ameriški pisatelj Cliff. Ta v nočnem klubu spozna pevko Sally Bowles, s katero se zaplete v strastno razmerje. A brezskrbnost nočnih užitkov postopoma nadomestijo strah, politične napetosti in razkroj medosebnih odnosov.
Na odru Kulturnega doma se bodo predstavili sledeči člani slovenskega prosvetnega društva Zarja iz Celovca: Helena Gregorn, Roman Petek, Maria Ošina, Willi Ošina, Silvia Orasche, Fabijan Benetik, Anja Orasche, Majda Furjan-Kutschnig, Dunja Kutschnig, Nina Smrtnik, Katja Ošina, Jasmin Osojnik, Katja Osojnik, Tomaž Boškin.
Vstopnina: redni € 15,00; znižani (under 25, over 65) € 10,00. Za dodatne informacije in rezervacije: Kulturni dom v Gorici (ul. Brass 20, tel. +39 0481 33288, info@kulturnidom.it).
Festival Komigo, komično gledališče v slovenskem, italijanskem in furlanskem jeziku, prireja Kulturni dom iz Gorice, v sodelovanju s teatrom SNG Nova Gorica, z Kulturnim domom Nova Gorica, s Slovenskim stalnim gledališčem (SSG) iz Trsta, z Glasbeno matico, z Glasbeno akademijo Santa Croce iz Križa pri Trstu, z kulturno zadrugo Maja iz Gorice (Across the border), z Agencijo PijaR iz Kranja ter s kulturnimi društvi: Sovodnje in pihalnim orkestrom Kras iz Doberdoba. Pokrovitelji projekta so občine Gorica, Nova Gorica (EPK 2025), Sovodnje ob Soči in Doberdob ter Slovensko kulturno gospodarska zveza (SKGZ). Finančno prispevajo za projekt Komigo 25 Dežela FJK, Urad Vlade Republike Slovenije za Slovence v zamejstvu in po svetu in Fundacija goriške hranilnice.

ZGODBE IZ IDRIJE - Srečanja z Avtorji
2026-01-19 18:00 - 19:00 | Kulturni dom, ul. Brass 20, Gorica, 34170, Italy
Ponedeljek, 19. januarja 2026, ob 18.
Srečanje v čast Francescu Macedoniju (1927–2014), na katerem bodo predstavili slovenski prevod Brede Novak knjige »Zgodbe iz Idrije«. Na srečanju bodo sodelovali pobudnik prevoda Joško Vetrih, oblikovalec knjige Silvan Bevčar, pisatelj Andrea Bellavite, Mauro Fontanini iz Kolektiva Terzo Teatro iz Gorice in predsednik Kulturnega doma Gorica Igor Komel.
Kulturni dom v Gorici in Kulturna zadruga Maja sta že vrsto let pobudnika projekta »Čedermaci današnjega časa«, katerega temeljno sporočilo, naj Gorica ne pozabi na osebnosti, ki so krojile naš prostor, se nanaša na številne posameznike slovenske, italijanske in furlanske narodnosti, ki so skozi stoletja pomembno sooblikovali večetnično kulturno dediščino goriškega prostora.
Med osebnosti, ki jih ne smemo prepustiti pozabi, sodi tudi Francesco (Cesco) Macedonio (1927–2014), priznan italijanski gledališki režiser in pisatelj slovenskih korenin. Rodil se je 19. februarja 1927 v Idriji materi Frančiški (Fani) Vidmar, v mestecu živega srebra, na katerega je bil globoko navezan. V njegovih ognjevitih nagovorih o Idriji se je izražala vloga idrijskega ambasadorja.
Ob deseti obletnici njegove smrti (2014–2024) je na pobudo številnih prijateljev izšla posebna publikacija v italijanskem jeziku z naslovom »Racconti di Idria« – zbirka črtic, v katerih se razkriva avtorjeva ljubezen do njegove idilične Idrije. Istočasno se je med goriškimi prijatelji in Kulturnim domom v Gorici porodila želja, da bi knjiga izšla tudi v slovenskem jeziku.
Ta pobuda temelji na dejstvu, da je bil Francesco Macedonio iskren prijatelj slovenske narodne skupnosti v Italiji ter dolgoletni sodelavec Kulturnega doma v Gorici, Slovenskega stalnega gledališča v Trstu (SSG) in SNG Nova Gorica (PDG). Pri svojem režiserskem delu je pogosto uprizarjal tudi dela slovenskih in lokalnih avtorjev. Tako imamo danes pred seboj zbirko »Zgodbe iz Idrije« – iskren in spoštljiv poklon Francescu Macedoniju, ki jo je pripravila širša slovenska kulturna skupnost. Že takoj na začetku sta pobudo podprli Občina Idrija in Mestna knjižnica in čitalnica Idrija, nato so kot pokrovitelji pristopili še Urad Republike Slovenije za Slovence v zamejstvu in po svetu ter občini Nova Gorica in Gorica, ki sta v letu 2025 skupaj nosili naziv Evropska prestolnica kulture.
Srečanje prirejajo v skupnem sodelovanju Kulturni dom v Gorici in kulturna zadruga Maja (projekt Čedermaci današnjega časa 25), v sodelovanju z Občino Idrija in Mestno knjižnico Idrija, s pokroviteljstvom Dežele Furlanije Julijske krajine.
Vstop je prost.

Otvoritev Mikromuzeja Centra vesoljskih tehnologij Hermana Potočnika Noordunga
2026-01-21 11:00 - 12:00 | Kulturni dom, ul. Brass 20, Gorica, 34170, Italy
V sredo, 21. januarja 2026, ob 11. uri

Kaj vas čaka?•⁠ ⁠otvoritev mikro muzeja Centra Noordung•⁠ ⁠poljudno predavanje Noordungove vizije•⁠ ⁠vpogled v razvoj vesoljskih tehnologij•⁠ ⁠zgodbe o življenju in delu Hermana Potočnika Noordunga•⁠ ⁠spoznavanje vesolja, zvezd, galaksij in bivanja človeka v vesolju•⁠ ⁠interaktivne vsebine: 3D-natisnjene makete, digitalne predstavitve in prava vesoljska hrana

Mikromuzej je inovativna mobilna enota, ki obiskovalcem in obiskovalkam na dostopen in privlačen način približuje Hermana Potočnika Noordunga, raziskovanje vesolja in prispevke slovenskih znanstvenikov in znanstvenic k razvoju vesoljskih tehnologij. Z mikromuzejem približujemo vesolje širšemu krogu ljudi, spodbujamo radovednost, zanimanje za znanost in tehnologijo ter višamo prepoznavnost Centra Noordung kot edinstvene izobraževalne in kulturne ustanove v Sloveniji. Gre za sodoben in trajnosten pristop, ki znanje o vesolju pripelje tja, kjer so ljudje.
Mikromuzej nudi zanimiv vpogled v ključna področja vesoljskih raziskav: življenje in delo pionirja Hermana Potočnika Noordunga, razvoj vesoljskih tehnologij skozi zgodovino, osnovne značilnosti vesolja, nastanek zvezd in galaksij, prispevek slovenskih podjetij in znanstvenikov ter znanstvenic k vesoljskim projektom, življenje na mednarodni vesoljski postaji. Posebnost muzeja so interaktivne vsebine, kot so 3D-natisnjene makete, digitalne predstavitve na tablicah in prikaz prave vesoljske hrane.
Osvajanje vesolja skozi vizije Hermana Potočnika Noordunga bo poljudno predavanje, ki predstavi življenje in ideje enega najpomembnejših pionirjev astronavtike, Hermana Potočnika Noordunga. Na razumljiv način bo pokazano, kako so njegove zamisli o vesoljski postaji, umetni gravitaciji in bivanju človeka v vesolju bistveno vplivale na razvoj sodobnih vesoljskih tehnologij.
Skozi izbrane primere bodo povezane zgodovinske vizije z današnjimi rešitvami, ki spodbujajo razmislek o pomenu znanja, vztrajnosti in dolgoročnega razmišljanja. Namenjeno je širši javnosti in v ospredje postavlja moč idej, ki so bile sprva zgolj teoretične, danes pa predstavljajo temelj raziskovanja vesolja.,
Razstava, katero prirejata v skupnem sodelovanju Kulturni dom Gorica in Center Noordung iz Vitanji, bo na ogled do 30. januarja 2026 po sledečem urniku: (od ponedeljka do petka) od 9.00 do 12.00 in od 16.00 do 18.00 ure, ter v večernih urah med raznimi kulturnimi prireditvami.

CONCERTO PER NEREO - koncert
2026-01-21 20:30 - 22:00 | Kulturni dom, ul. Brass 20, Gorica, 34170, Italy
Sreda, 21. januarja 2026, ob 20.30
Dobrodelni koncert, organiziran v spomin na Nerea Medvesa, ki je prezgodaj preminil maja lani. Večer je nastal iz želje prijateljev glasbenikov, v soglasju z družino, da njegovo življenje obeležijo skozi eno izmed stvari, ki jih je imel najraje: glasbo.
Nastopili bosta skupini Sigma Five (zasedba, iz katere je pozneje nastal projekt Pink Passion) in Remengo Brothers (funk–disco–soul–R&B), torej dve skupini, v katerih je Nereo igral in z njima delil globoka prijateljstva, ustvarjalnost in strast. Skupini sta se odločili ponovno združiti moči, da bi se poklonili njegovi energiji in talentu, predvsem pa njegovemu neverjetnemu navdušenju – lastnosti, zaradi katere je znal pritegniti vsakogar, ki ga je imel srečo spoznati. To navdušenje še naprej živi v spominih tistih, ki so ga poznali, in v notah, ki jih je rad igral.
»Nereo je bil svetla prisotnost, sposoben povezovati ljudi s svojo prijaznostjo in nalezljivim navdušenjem,« pripovedujejo organizatorji. »Ta koncert je naš način, da se ga spomnimo in omogočimo, da njegova glasba še naprej odmeva.«
Izkupiček večera, zbran v obliki prostovoljnih prispevkov, bo namenjen Mestni knjižnici v Čedadu v podporo dvema Nereovima velikima strastema: glasbi in branju. Gre za gesto, ki povezuje spomin in prihodnost ter preobraža spomin v konkreten prispevek k kulturnemu razvoju okolja.
Vstop je prost z dobrodelnim prispevkom, do zapolnitve mest. Vabljeni vsi, da se pridružijo skupnemu trenutku spomina, bližine in glasbe, posvečenemu Nereu Medvesu.
Za dodatne informacije pri blagajni Kulturnega doma Gorica, ul. I. Brass 20 – 34170 Gorica (tel. 0481 33288).

CHE PASTICCIO MRS PEACH il musical - festival Goriški grad
2026-01-24 20:30 - 22:00 | Kulturni dom, ul. Brass 20, Gorica, 34170, Italy
35. mednarodni gledališki festival Goriški grad (Castello di Gorizia)
Nagrada Francesco Macedonio – TERZO TEATRO iz Gorice predsavlja:
Alessandro Iacovelli: CHE PASTICCIO MRS PEACH il musical – Compagnia della Lira, Casamassima (BA)
ABONMA 10 predstav:

REDNI: 120€
ZNIŽANI: 110€
UNDER 25: 90€

Predprodaje vstopnic in abonmajev so na voljo pri:

Knjigarni VOLTAPAGINA – Korzo Verdi 54 Gorica
Tel. 350.5719516 (ob sredah zaprto)
(pristojbine € 1,00)
ali pa na spletu:https://www.vivaticket.com/it/ticket/che-pasticcio-mrs-peach-il-musical/282463

NA DRUGI STRANI - Abonma SSG
2026-01-26 20:00 - 21:30 | Kulturni dom, ul. Brass 20, Gorica, 34170, Italy
Ariel Dorfman
NA DRUGI STRANI

Režiserka
Marcela Serli

Produkcija
Slovensko stalno gledališče
V sodelovanju s
Teatro La Contrada

Osnovni abonma
Ameriški pisatelj argentinskega rodu, a brez stalne domovine, in režiserka z mešanimi koreninami delita ljubezen do dvoumnosti – pomembnega orožja proti poenostavljanju. Predstava skozi tragikomično prizmo obravnava vojno, meje in ločitve, tako realne kot metafizične ter ponuja univerzalno zgodbo, v kateri lahko vsakdo prepozna del sebe.
PREDVPIS ABONMAJA S POPUSTOM do 31. julija
kontakti in urniki za poletni vpis:
GORICA od ponedeljka do petka 8.30-13.00/ tel 0481 33288
Program za goriške abonente obsega pet uprizoritev SSG, gostujočo predstavo in dva dogodka Kulturnega doma in Kulturnega centra Lojze Bratuž v Gorici. Vse dramske predstave so opremljene z italijanskimi nadnapisi. Brezplačen prevoz iz okolice Gorice je možen po dogovoru (rezervacije pri blagajni Kulturnega doma Gorica).
Kulturni dom Gorica
ponedeljek-petek: 9.00-13.00 / 15.00-18.00
Ul. I. Brass 20
tel +39 0481 33288
e-pošta: info@kulturnidom.it
Kulturni center Lojze Bratuž
Drevored 20. septembra 85
tel +39 0481 531445
e-pošta: info@centerbratuz.org

Kultura varnosti brez meja - posvet
2026-01-27 08:30 - 14:00 | Kulturni dom, ul. Brass 20, Gorica, 34170, Italy
Izzivi in rešitve za čezmejne delavce kot dediščina GO2025
Vpis in info: https://www.formazionecni.it/eventi/26o75954

IL CONVOGLIO (Konvoj) - Predstavitev knjige
2026-01-27 17:30 - 18:30 | Kulturni dom, ul. Brass 20, Gorica, 34170, Italy
Niz srečanj NOVECENTO INEDITO v organizaciji ANPI-VZPI iz Gorice
IL CONVOGLIO – Franco Meroni: Storie di italiani deportati a Mauthausen
Konvoj: Zgodbe Italijanov, deportiranih v Mauthausen

MARTIN KRPAN REŠI DUNAJ - Komigo baby
2026-01-29 11:00 - 12:00 | Kulturni dom, ul. Brass 20, Gorica, 34170, Italy
četrtek, 29. januarja 2026 ob 11.30 (za šole) in ob 18. uri
v priredbi Gledališča Koper in Mestnega gledališča Ptuj, v režiji Katje Pegan. V glavnih vlogah nastopajo Mak Tepšić, Franko Korošec in Mila Peršin, ob spremstvu pianista Roberta Vatovca.
Le kdo ne pozna znamenitega tihotapca z Vrha pri Sveti Trojici, ki ga je zaradi prekupčevanja z angleško soljo preganjala sama avstrijska oblast, sicer pa dobrodušnega in poštenega hrusta, ki je s svojo zvesto kobilico in gorjačo, izklesano iz najlepše dvorne lipe, premagal velikana Brdavsa, strah in trepet cesarskega mesta? Seveda gre za Martina Krpana, naslovnega junaka prve slovenske umetne pripovedke in njegovo dunajsko prigodo, ki jo je njegov avtor prvič objavil leta 1858 v Slovenskem glasniku z namenom, da bi v njej soočil predstavnika slovenskega kmečkega življa, človeka velike telesne in umske moči, ki je s svojim robatim in bistrim ponosom kos zvijačnosti višje gospode.
Revijo Komigo baby prireja Kulturni dom Gorica v sodelovanju z AŠZ Dom Gorica, SSG, Glasbeno matico in kulturno zadrugo Maja, pod pokroviteljstvom SKGZ in podporo Avtonomne dežele FJK – Io sono Friuli, Fundacije Goriške hranilnice, Urada RS za Slovence v zamejstvu in po svetu ter Občin Gorica in Nova Gorica (EPK 2025).
Cena vstopnic: 6 € otroci; 3 € znižani (spremljevalci, bratje in sestre); 1 € vsak naslednji otrok iz iste družine. Za vse podrobnejše informacije in rezervacije se lahko zainteresirani obrnejo na urad Kulturnega doma v Gorici (tel. +39 0481 33288 – info@kulturnidom.it).

HELP! – A BEATLES TRIBUTE
2026-01-30 20:00 - 21:30 | Kulturni dom, ul. Brass 20, Gorica, 34170, Italy
Petek, 30. januarja 2026 ob 20.
Na pobudo Rotarijskega kluba Siliganum iz Solkana (pri Novi Gorici), bo na vrsti poseben solidarnostni-dobrodelni koncert, na katerem se bo ponovno predstavila na odru goriškega kulturnega hrama priznana slovenska glasbena skupina Help! – A Beatles tribute iz Ljubljane, ki izpostavlja najbolj razpoznavne uspešnice legendarne britanske pop in rock skupine iz Liverpoola. Nabrana sredstva bodo dodeljena v pomoč oddelku bolnišnice Dr. Franca Derganca za invalidno mladino in rehabilitacijo Stara Gora.
Help! A Beatles Tribute je ena najbolj vznemirljivih in glasbeno zvestih skupin, ki danes izvaja glasbo The Beatles. Skupina, ki jo je leta 2012 ustanovil Ernie Mendillo, nekdanji član The Brandos, je kmalu zatem začela izvajati glasbo Beatlov po vsej Evropi. V trenutni zasedbi so Ernie Mendillo, Žiga Stanonik, Anže Semrov in Alen Kovše. V letih delovanja so izvedli več kot 800 koncertov na festivalih, v gledališčih in prizoriščih po državah Evrope in Azije. Njihov nastop vključuje avtentične kostume, opremo iz tistega obdobja ter projekcije, ki oživljajo brezčasno glasbo The Beatles. Od Švedske do Grčije, od Italije do Rusije in od Indije do Španije pa vse do Slovenskih Konjic – Help! ponuja nepozabno doživetje.
Svojevrstni dobrodelni čezmejni koncert prirejajo v skupnem sodelovanju, poleg pobudnika Rotarijskega kluba »Siliganum« iz Solkana, tudi Kulturni dom Gorica, glasbeno društvo Nova iz Nove Gorice in kulturna zadruga Maja iz Gorice (v okviru projekta »Across the border«), s pokroviteljstvom Dežele Furlanije Julijske krajine.
Vstopnina (dobrodelni prispevek): € 25,00. Za informacije in predprodajo vstopnic: Kulturni dom Gorica (Ul. Brass 20 – tel. +39 0481 33288 – info@kulturnidom.it).

EVA CONTRO EVA - festival Goriški grad
2026-01-31 20:30 - 22:00 | Kulturni dom, ul. Brass 20, Gorica, 34170, Italy
35. mednarodni gledališki festival Goriški grad (Castello di Gorizia)
Nagrada Francesco Macedonio – TERZO TEATRO iz Gorice predsavlja:
Mary Orr: EVA CONTRO EVA – Giardini dell’Arte, Firence

ABONMA 10 predstav:
REDNI: 120€
ZNIŽANI: 110€
UNDER 25: 90€

Predprodaje vstopnic in abonmajev so na voljo pri:

Knjigarni VOLTAPAGINA – Korzo Verdi 54 Gorica
Tel. 350.5719516 (ob sredah zaprto)
(pristojbine € 1,00)
ali pa na spletu: https://www.vivaticket.com/it

KAKO JE LISICA DOBILA ZLATI REP - Komigo baby
2026-02-01 11:00 - 11:35 | Kulturni dom, ul. Brass 20, Gorica, 34170, Italy
MAMA, OČKA…gremo v gledališče!

https://www.sititeater.si/predstave-za-obdarovanje/kako-je-lisica-dobila-zlati-rep_2/

To je zgodba o veseljaški, neustrašni Lisici, slavni tatici in pravi gozdni lepotici…Med prijatelji slovi po košatem repu, izbranem modnem stilu in po svoji gostoljubnosti. Življenje na obrobju gozda je čudovito, zabavno in razburljivo, včasih pa tudi nepredvidljivo in celo nevarno. Tako se ravno na Lisičji dan, na njen prvi rojstni dan, zgodi pravcata tragedija. Blizu potoka, kjer se Lisica kopa, se skriva past…

Revijo Komigo baby prireja Kulturni dom Gorica v sodelovanju z AŠZ Dom Gorica, SSG, Glasbeno matico in kulturno zadrugo Maja, pod pokroviteljstvom SKGZ in podporo Avtonomne dežele FJK – Io sono FVG, Fundacije Goriške hranilnice, Urada RS za Slovence v zamejstvu in po svetu ter Občin Gorica in Nova Gorica (EPK 2025).

Cena vstopnic: 6 € otroci; 3 € znižani (spremljevalci, bratje in sestre); 1 € vsak naslednji otrok iz iste družine. Za vse podrobnejše informacije in rezervacije se lahko zainteresirani obrnejo na urad Kulturnega doma v Gorici (tel. +39 0481 33288 – info@kulturnidom.it).

BES MORJA - Abonma SSG
2026-02-06 20:00 - 21:30 | Kulturni center Lojze Bratuž, ul XX Septembra, 85, Gorica, 34170, Italy
Jasmin Kovic

Koprodukcija
Kulturni center Lojze Bratuž, SNG Nova Gorica

Poseben dogodek v Gorici
Muzikal pripoveduje o zadnjih letih kratkega in burnega življenja Carla Michelstaedterja, goriškega filozofa, pesnika in karikaturista, predvsem o trenutku, ko je v Firencah spoznal očarljivo rusko anarhistko Nadio Baraden. Čezmejna koprodukcija združuje mednarodno zasedbo pevcev in glasbenikov.
PREDVPIS ABONMAJA S POPUSTOM do 31. julija
kontakti in urniki za poletni vpis:
GORICA od ponedeljka do petka 8.30-13.00/ tel 0481 33288
Program za goriške abonente obsega pet uprizoritev SSG, gostujočo predstavo in dva dogodka Kulturnega doma in Kulturnega centra Lojze Bratuž v Gorici. Vse dramske predstave so opremljene z italijanskimi nadnapisi. Brezplačen prevoz iz okolice Gorice je možen po dogovoru (rezervacije pri blagajni Kulturnega doma Gorica).
Kulturni dom Gorica
ponedeljek-petek: 9.00-13.00 / 15.00-18.00
Ul. I. Brass 20
tel +39 0481 33288
e-pošta: info@kulturnidom.it
Kulturni center Lojze Bratuž
Drevored 20. septembra 85
tel +39 0481 531445
e-pošta: info@centerbratuz.org

UN LADRO, DUE MATRIMONI E...UN FUNERALE - festival Goriški grad
2026-02-07 20:30 - 22:30 | Kulturni dom, ul. Brass 20, Gorica, 34170, Italy
35. mednarodni gledališki festival Goriški grad (Castello di Gorizia)
Nagrada Francesco Macedonio – TERZO TEATRO iz Gorice predsavlja:
Mauro Fontanini: UN LADRO, DUE MATRIMONI E…UN FUNERALE – Collettivo Terzo Teatro

ABONMA 10 predstav:
REDNI: 120€
ZNIŽANI: 110€
UNDER 25: 90€

Predprodaje vstopnic in abonmajev so na voljo pri:

Knjigarni VOLTAPAGINA – Korzo Verdi 54 Gorica
Tel. 350.5719516 (ob sredah zaprto)
(pristojbine € 1,00)
ali pa na spletu: https://www.vivaticket.com/it
